stanford-oval/wikipedia huggingface dataset:
Tay (täsmennyssivu)
Henkilöitä

Tay Garnett, elokuvanohjaaja ja käsikirjoittaja
Molly Tay, entinen uimari
Tay Zonday, näyttelijä ja laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tay”, voi hakea sivunnimihaulla, laajalla sivunnimihaulla tai tekstihaulla.
Ruskea

Ruskea väri aistitaan, kun näköjärjestelmän pääosin punaiselle ja osittain vihreälle valolle herkät tappisolut ovat aktiivisia. Ruskeaa voidaan valmistaa pääsääntöisesti sekoittamalla johonkin oranssin punaiseen sävyyn mustaa pigmenttiä. Television ja tietokoneen kuvaruudulla ruskeaa nähdään silloin, kun värinäytön RGB-värivaloista punainen (R) ja vihreä (G) ovat valoisuusarvoiltaan vaikkapa 150 ja 75 ja sininen (B) on 0 (skaalalla 0–255). Ruskean tummuus riippuu suuresti myös sen ympärillä olevan alueen vaaleusasteesta kuten oheiseisissa väriruuduissa. Vaaleimmissa ruskeissa esiintyy myös sinistä sävyä (esim. R 174 - G 93 - B 53)
Käyttö ja symboliikka

Ruskea voi tarkoittaa punaruskeassa tiiliseinässä arvokkuutta, kestävyyttä, kodikkuutta yms. Saksalainen Sturmabteilung-järjestö tunnettiin univormujensa värin vuoksi ruskeapaitoina.
Toisinaan ruskea yhdistetään multaan tai ulosteisiin. Käsite ruskeapaidat ei ole pelkästään kansallissosialismin vastustajien käyttämä käsite, vaan Saksan kansallissosialistisen työväenpuolueen oma käsite, mikä ilmenee myös Horst Wessel-laulussa. Käsitettä punaruskea käytetään joskus poliittisessa retoriikassa kansallissosialismin vastustajien piirissä edelleen tarkoittaen, että asianomainen voi olla mielenlaadultaan kuin kansallissosialisti.
Feministisissä ja woke-yhteyksissä sanaa on käytetty ei-etnisesti suomalaisista rodullistetuista jotka eivät kuitenkaan ole rodultaan afrikkalaisia  mustaihoisia.
Termiä on käyttänyt ainakin Koko Hubara, joka on identifioitunut "ruskeaksi."
Markkinoinnissa ruskea on brändien tunnusvärinä harvoin käytetty mutta siksi myös helposti erottuva. Tunnettuja esimerkkejä ovat United Parcel Service -lähettipalvelun ruskeat autot ja työasut sekä työvaatevalmistaja Carharttin vaatteissaan suosima punaruskea sävy. Sopivia ruskean sävyjä voidaan käyttää elintarvikepakkauksissa viittaamaan esimerkiksi kahviin, teehen, suklaaseen tai mausteisiin.
Ruskeita

Ruskeasävyjä ovat beige, ecru, okra, seepia  ja siena.
Ruskeita > Beige - vaalea harmaanruskea

Beige tulee ranskan sanasta, joka tarkoittaa luonnonvillan ruskehtavaa väriä. Beige-värejä ovat mm. beasar, bisque, dead spaniard, hare naturel, niini,  papyrus ja suede.  Beigestä on olemassa vakioiduissaselvennä värikartastoissa, esimerkiksi ajoneuvojen spraymaaleissa useita asteita, kuten harmaabeige.
Ruskeita > Khaki - harmaanruskea

Ruskean sävyjä ovat muun muassa sotilasvirkapukujen kenttäpuvuissa käytetty khaki-kankaan väri . Muita harmaanruskeita ovat esimerkiksi dun, filemot, puke ja taupe.
Ruskeita > Seepia

Nimitys seepia tulee musteesta. Ennen seepioista tehtiin tummanruskeaa mustetta, kunnes muut keinot yleistyivät. Seepiat ovat suurta herkkua Välimeren maissa.
Aiheesta muualla

Wikimedia Commonsissa on kuvia tai muita tiedostoja aiheesta .
coloria.net – ruskea
Sturmabteilung-järjestön ruskeat puvut.
Luonnonvilla, beige, vaalean ruskeahkona.
Kersanttia vastaava sergeant Ann Hester khakin värisessä sotilasvirkapuvussa Yhdysvaltain asevoimissa.
Seepia-mustekala
Taisto Johteinen

Taisto Aulis Johteinen (17. elokuuta 1929 Ikaalinen – 22. tammikuuta 1983 Vantaa) oli suomalainen SKDL:ssä vaikuttanut henkilö, joka toimi Kemin kaupunginjohtajana.
Henkilöhistoria

Taisto Johteisen vanhemmat olivat panostaja Niilo Aleksander Johteinen ja ompelija Tyyni Maria Jokinen ja puoliso vuodesta 1950 kirjansitoja Eine Edita Luopajärvi. Johteinen tuli ylioppilaaksi 1948 ja suoritti lainopin opintoja. Hän toimi SKDL:n toimitsijana ja kunnallissihteerinä 1956–1960 ja SKDL:n eduskuntaryhmän sihteerinä 1960–1967. Kemin kaupunginjohtaja Johteinen oli 1967–1980. Hän oli Suomen YK-valtuuskunnan jäsen vuosina 1965 ja 1966. Johteisella oli myös useita kunnallisalan ja muita luottamustehtäviä. Sotilasarvoltaan hän oli reservin ylikersantti (1970).
Perhe

Desantti Jorma Johteinen ja taidemaalari Einari Johteinen olivat Taisto Johteisen setiä.
Julkaisuja

Kuntalaisten parhaaksi: kansandemokraattisen kunnallispolitiikan perusteita, 1959
Miksi kokonaiseläkejärjestelmä?, 1965, julkaisussa Kommunisti, 21 (1965), ss. 290–291
Kemi toisen 100-vuotistaipaleensa kynnyksellä, 1968, julkaisussa Jatuli, 12 (1968), ss. 3–5
Peruskouluun siirtyneen kaupungin kokemuksia, 1973, julkaisussa Jatuli, 14 (1973), ss. 10–14
Kemin-Tornion alueen elinkeinopoliittisia erityiskysymyksiä, 1975, julkaisussa Jatuli, 15 (1975), ss. 7–13
"Urbanisoitumisprosessin sääntelymahdollisuudet...", 1977, julkaisussa Jatuli, 16 (1977), ss. 5–9
Tee Set

Tee Set oli vuonna 1966 perustettu hollantilainen popyhtye. Yhtye levytti vuonna 1969 singlen Ma Belle Amie, joka myi Alankomaissa yli 100.000 kappaletta. Seuraavana vuonna yhtye julkaisi saman nimisen albumin Yhdysvalloissa, joka ylsi Billboard 200 listalla sijalle 158. Singleä sen sijaan myytiin yli miljoona kappaletta ja se nousi parhaimmillaan singlelistan sijalle viisi.
Suomessa yhtyeen tunnetuin hitti on Chrisse Johanssonin kääntämä ja muun muassa Frederikin esittämä Linda Linda.
Jäsenet

Peter Tetteroo – laulu
Dihl Bennick – kitara, huilu, banjo
Ray Fenwick – kitara
Ferry Lever – kitara
Franklin Madjid – basso
Joop Blom – rummut
Hans van Eijck – koskettimet
Yhtyeen keulakuva Peter Tetteroo kuoli syyskuussa 2002 55-vuotiaana sairastettuaan maksasyöpää.
Taya Parker

Taya Parker toukokuussa 2016.
Taya Parker on yhdysvaltalainen malli, näyttelijä, laulaja ja tosi-tv-esiintyjä. Hän voitti Rokkarille morsian -tv-sarjan osan 3. Hän tuli tunnetuksi miestenlehtien Pet of the Yearina ja keskiaukeamatyttönä.
Aiheesta muualla

Taya Parker Internet Movie Databasessa. (englanniksi)
Tayacin kulttuuri

Tayacin kulttuuri oli neandertalinihmisten kivikautinen kulttuuri Les Eyzies-de-Tayacin kylän seudulla, Ranskan lounais- tai keskiosassa noin 180 000–115 000 vuotta sitten. Tayacin kulttuuria kutsutaan ”proto-Moustieriksi”.
Aiheesta muualla

The Tayacian The Cave of Fontéchevade – Oldstoneage.com. Arkistoitu 26.8.2012. Viitattu 19.10.2019. (englanniksi)
Surrounded by Time

| Surrounded by Time Tom Jones |
| --- | --- | --- |

Studioalbumin tiedot
 Julkaistu: 23. huhtikuuta 2021
 Tuottaja(t): Ethan Johns
 Kesto: 61.43
 Levy-yhtiö: EMI, S-Curve
Tom Jonesin muut julkaisut
| Long Lost Suitcase 2015 | Surrounded by Time 2021 |   |
Surrounded by Time on Tom Jonesin studioalbumi, joka julkaistiin 23. huhtikuuta 2021.
Kappaleet

I Won't Crumble with You If You Fall – 3.16
The Windmills of Your Mind – 4.43
Pop Star – 4.00
No Hole in My Head – 4.08
Talking Reality Television Blues – 6.29
I Won’t Lie – 4.28
This is the Sea – 7.11
One More Cup of Coffee – 3.45
Samson and Delilah – 5.06
Ol' Mother Earth – 5.16
I'm Growing Old – 4.14
Lazarus Man – 9.07
Kappaleet > Japanin bonuskappale

It’s Not Unusual – 2.03
Arvostelut

Soundi:
Ruskavere järv

| Ruskavere järv |
| --- | --- |

Valtiot:  Viro
Maakunnat:  Jõgevamaa
Kunnat:  Mustveen kunta
Koordinaatit:  58°44′59″N, 26°52′22″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kääpa jõen valuma-alue
Laskuoja:  oja Kääpa jõgeen 
Järvinumero:  VEE2055500
Mittaustietoja
Pinnankorkeus:  36 m  mpy. 
Pituus:  0,3 km  
Leveys:  0,18 km  
Rantaviiva:  0,708 km  
Pinta-ala:  3,4 ha  
Suurin syvyys:  yli 3 m  
Saaria:  ei saaria 
 fiRuskavere järv 
Ruskavere järv on Virossa Jõgevamaalla Mustveen kunnan Ruskaveren kylässä sijaitseva järvi.
Maantietoa

Järvi on 300 metriä pitkä, 180 metriä leveä, ja sen pinta-ala on 3,4 hehtaaria. Se sijaitsee Ruskaveren kylän kaakkoispuolella. Järvi on saareton ja sen suurin syvyys ylittää kolme metriä. Sen rantaviiva on 700 metriä pitkä ja rannat ovat peltomaanan rajautuvaa lepikkoa. Ympäröivä asutus sijaitsee sadan metrin etäisyydellä. Sieltä tulee järvelle polkuja. Järven etelärannalla sijaitsee venevalkama .
Historiaa

Järvi oli aiemmin umpijärvi, johon kaivettiin oja. Oja laskee järven vedenpintaa noin metrillä.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv). Järvi luokitellaan limnologisesti hypertrofiseksi järveksi, kun veden ravinnepitoisuudet ovat erittäin korkealla (vir. hüpertroofne tai liigtoiteline, HY). Silloin on järven biomassa suuri sekä mikrobitason että vesikasvillisuuden osalta.
Järven pohja on mutaa. Vedenväri on vihertävän keltainen tai ruskehtavan keltainen ja näkösyvyys on 1,5 metriä. Järven rantoja kiertää kesäisin vesikasvillisuusvyöhyke. Siinä elää ainakin hauki, ahven, särki, ruutana, suutari ja karppi.
Vesistösuhteita

Ruskavere järv kuuluu Kullavere jõen valuma-alueeseen, jossa sen lasku-uoma on Kääpa jõen sivuhaara. Järveen on johdettu länsipuolen metsästä lyhyitä kuivatusojia ja järven laskuoja alkaa sen länsirannasta ja se yhtyy parin kilometrin jälkeen Kääpa jõgeen. Kääpa jõgi on Kullaveren sivujoki ja Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Tieto on peräisin vironkielisesta artikkelista et:Ruskavere järv, mutta sitä ei ole voitu vahvistaa muista lähteistä.
Taavi Aas

| Taavi Aas |
| --- | --- |
 Taavi Aas vuonna 2017.
Viron talous- ja rakenneministeri
 Ratasin II hallitus 29.4.2019–26.1.2021 Kaja Kallaksen I hallitus 26.1.2021–3.6.2022  
Edeltäjä:  Kadri Simson
Seuraaja:  Maris Lauri
Tallinnan pormestari
 2017–2019  
Edeltäjä:  Edgar Savisaar
Seuraaja:  Mihhail Kõlvart
Henkilötiedot
Syntynyt: 10. tammikuuta 1966 (ikä 58) Tallinna
Tiedot
Puolue:  Keskustapuolue (2002–2023)
Taavi Aas (s. 10. tammikuuta 1966 Tallinna) on virolainen poliitikko, joka toimii Jõgevan kunnanjohtajana vuodesta 2023. Hän oli Tallinnan kaupunginjohtaja vuosina 2017–2019. Hän toimi Viron talous- ja rakenneministerinä vuosina 2019–2022. Aas edustaa Viron keskustapuoluetta. Aas valittiin Tallinnan virkaatekeväksi kaupunginjohtajaksi syyskuussa 2015 ja vakituiseksi kaupunginjohtajaksi vuoden 2017 kunnallisvaaleissa. Aas on toiminut myös vuodesta 2005 Tallinnan apulaiskaupunginjohtajana.
Aas valittiin Viron parlamenttiin, Riigikoguun vuoden 2019 vaaleissa. Aas nimitettiin 29. syyskuuta 2019 Ratasin toisen hallituksen talous- ja rakenneministeriksi, Aas seurasi edellisen hallituksen Kadri Simsonia tehtävässä.
Aas erosi keskustapuolueesta vuonna 2023 vastalauseena puheenjohtaja Mihhail Kõlvartille. Hän oli puolueen jäsen vuodesta 2002.
Aiheesta muualla

Kuvia tai muita tiedostoja aiheesta Taavi Aas Wikimedia Commonsissa
Tehoisa lämpösumma

Tehoisa lämpösumma koostuu kasvukauden vuorokausien keskilämpötilojen summista, joissa huomioidaan keskilämpötiloista viiden asteen ylittävä osa. Lämpösumma lasketaan vuoden niiltä vuorokausilta, joiden lämpötila ylittää +5 °C. Eri kasvit vaativat kasvaakseen eri suuruisia tehoisia lämpösummia. Jos tehoisa lämpösumma on yli 600 astetta (tai astevuorokautta, °Cvrk), kasvaa puita.[lähde? ] Etelä-Suomessa tehollinen lämpösumma on ollut ajanjaksolla 1980–2010 keskimäärin noin 1 300–1 400 astevuorokautta.
Tehoisa lämpösumma matemaattisesti

Tehoisa lämpösumma lasketaan vähentämällä vuoden sellaisten vuorokausien, joiden keskilämpötila on yli viisi astetta, keskilämpötilasta viisi astetta ja laskemalla saatujen (positiivisten) erotusten summa.
W=\sum (T_{d}-5)
kaikille vuorokausille  d, joille pätee  T_{d}>5, missä  T_{d} on vuorokauden keskilämpötila.
Taavettilan riihi

| Taavettilan riihi |
| --- | --- |

Sijainti:  Seminaarinmäki, Jyväskylä, Suomi
Koordinaatit:  62°14′09″N 25°44′02″E﻿ / ﻿62.23576°N 25.7338°E﻿ / 62.23576; 25.7338
Rakennustyyppi:  Riihi
Rakennusmateriaali:  Puu
Omistaja:  Suomen Yliopistokiinteistöt
Käyttäjä:  Jyväskylän yliopiston tiedemuseo
 fiTaavettilan riihi 
  
Taavettilan riihi on Jyväskylän keskusta-alueen vanhin rakennus. Rakennus on sijainnut paikallaan nykyisen kampusalueen reunalla jo vuonna 1833 eli ennen Jyväskylän kaupungin perustamista. Riihi on Puutarhurin talon ohella ainut seminaarin alueen vanha puurakennus joka on säästynyt purkamiselta.
Alun perin rakennus on ollut yksinäisriihi, jossa viljan kuivattaminen ja puinti on tapahtunut samassa tilassa. 1800-luvun lopulla rakennus tuli osaksi Jyväskylän seminaarin aluetta. 1900-luvun alussa riihi muutettiin museoksi seminaarin lehtori ja arkkitehti Yrjö Blomstedtin johdolla. Museoksi muuttamisen yhteydessä riiheen muun muassa lisättiin ikkunat ja se sisustettiin pohjalaistyyliseksi pirtiksi. Museo avattiin Uno Cygnaeuksen syntymän 100-vuotisjuhlavuonna 1910 ja nimettiin Cygnaeus-pirtiksi .
Kansatieteellisten näyttelyiden lisäksi museoriihessä järjestettiin muun muassa opiskelijoiden iltamia, maakuntailtoja ja osakuntajuhlia 1960-luvulle saakka, jolloin rakennuksen rooli opiskelijoiden kokoontumispaikkana väheni ylioppilaskunnan Ilokivi -rakennuksen valmistumisen myötä .
Historia > Aikajana

1833 Riihi merkittynä ensimmäisen kerran asemakaavakarttaan
1880-luku Rakennus Jyväskylän seminaarin omistukseen
1883-1898 Käyttö riihenä loppuu. Rakennus mahdollisesti seminaarin puutarhanhoidon opetuksen käytössä
1885 Kivijalan rakentaminen
1908 Rakennus Jyväskylän seminaarilaisten kansatieteellinen museon käyttöön
1909-1910 Muutostyöt pohjalaistyyliseksi museopirtiksi
1925 Korjaustöitä
1920-1960-luku Opiskelijoiden kokoontumispaikkana
1975-1976 Peruskorjaus
2000-luku Tapahtumien järjestämispaikkana
2014-2015 Rakennushistoriaselvitys
Kuva on Jyväskylän kasvatusopillisen korkeakoulun pitämästä takkavalkea iltamasta. Kuva on otettu Seminaarenmäellä sijaitsevassa Riihessä. Kuvan kaksi miestä ovat suomen kielen professori ja vararehtori Aarni Penttilä sekä suomen kielen kielen lehtori Ahti Rytkönen. Kuvassa näkyvät kuusi tyttöä ovat opiskelijoita. Kuvan alapuolelle on kirjoitettu 'hämäläisten takkavalkea-iltoja'.
Taxman

| ”Taxman” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: Revolver
 Julkaistu: 5. elokuuta 1966
 Tekijä(t): George Harrison
 Tyylilaji: rock, hard rock, psykedeelinen rock
 Kesto: 02.39
 Levy-yhtiö: Parlophone
Taxman on brittiläisen rockyhtyeen The Beatlesin kappale, joka julkaistiin yhtyeen vuoden 1966 albumin Revolver ensimmäisenä kappaleena. Sen sanoitti ja sävelsi The Beatlesin soolokitaristi George Harrison. Kappale kritisoi Britannian Työväenpuolueen Harold Wilsonin progressiivista veroa.
Kappale sai inspiraatiota 1960-luvun suositun televisiosarjan Batman – Lepakkomies tunnusmusiikista, jonka teki ja alkuperäisesti nauhoitti Neal Hefti ja josta surf rock -yhtye The Marketts teki coverversion vuoden 1966 alussa. The Markettsin versio sijoittui Yhdysvaltain musiikkilistan 17. sijalle. Harrison oli televisiosarjan suuri fani.
Kokoonpano

George Harrison – päälaulu, soolokitara
John Lennon – taustalaulu, rytmikitara
Paul McCartney – taustalaulu, bassokitara, soolokitara
Ringo Starr – rummut, lehmänkello, tamburiini
The Rays

The Rays oli yhdysvaltalainen, New Yorkissa perustettu R&B-yhtye, joka oli toiminnassa 1950-luvulla. Siihen kuuluivat Harold Miller, Walter Ford, Davey Jones ja Harry James. Yhtyeen suurimmat hitit olivat ”Silhouettes” ja ”Daddy Cool”, jotka molemmat nousivat Billboard Hot 100 -listan sijalle 3 vuonna 1957. Herman's Hermits (1965) sekä Cliff Richard (1990) tekivät ensin mainitusta menestyksekkäät cover-versiot.
Tehokeskus

| Tehokeskus |
| --- | --- |
Sijainti:  Kouvola
Omistaja:  Kymenlaakson Osuuspankki
Kotisivu
Tehokeskus on kauppakeskus Kouvolassa. Se sijaitsee Tykkimäki-Teholan teollisuusalueella lähellä valtateiden 6 ja 15 risteystä.
Historia

Tehokeskuksen rakennukset olivat aikoinaan Kouvolan meijeri. Kiinteistöön kuuluu 11 hehtaarin maa-alue.
Vuonna 2007 rakennuksissa avattiin China Center, josta suunniteltiin tukkumyymälää, josta yrittäjät välittäisivät tavaraa muun muassa Venäjälle. Kouvolan kaupunki ja elinkeinoyhtiö Yritysmagneetti hankkivat viisumit lähes 900:lle kiinalaiselle vuosina 2006–2009. China Center oli osa kaupungin Kiina-strategiaa. Rajavartiolaitos, tulli ja poliisi tekivät China Centeriin laajan ratsian marraskuussa 2009. Kauppakeskuksen epäiltiin tarjoavan kulissit laittoman maahantulon järjestämiselle. Näyttöä ei löytynyt ja esitutkinta päätettiin helmikuussa 2010. Lisäksi keskuksen omistaneen Nordic Finland Investmentin kiinalaista johtoa epäiltiin törkeästä veropetoksesta ja kirjanpitorikoksesta, mutta nämäkään epäilyt eivät johtaneet syytteisiin. Kesäkuussa 2011 ulosottovirasto huutokauppasi China Centerin. Velkojana ollut Kymenlaakson Osuuspankki osti kiinteistöt 1,5 miljoonalla eurolla.
Nykyisin kauppakeskuksen nimi on Tehokeskus. Marraskuussa 2012 siellä toimi yhä neljä kiinalaisyritystä, joiden lisäksi tiloissa oli noin 40 suomalaista, muun muassa huolto- ja rakennusalan yritystä. Noin 70 prosenttia tiloista oli vuokraamatta. Noin kymmenelle yritykselle oli tarjottu puolen vuoden ilmainen vuokra. Toimitusjohtaja Kai Rauhamäki sanoi Kouvolan Sanomille lokakuussa 2012 yrittävänsä myydä tilat, koska kauppakeskus ei kuulu pankin toimintaan. Marraskuussa 2012 yritys- ja yhteisöasiakkaista vastaava pankinjohtaja Ari Pöntinen sanoi Helsingin Sanomille, että vuokrat kattoivat sillä hetkellä kulut ja että ”vaikka seinien omistaminen ei ole meidän ydinliiketoimintaamme”, pankki ensisijaisesti hakee vuokralaisia tiloihin.
Surrogates – sijaisrobotit

| Surrogates – sijaisrobotit> Surrogates |
| --- | --- |

Ohjaaja:  Jonathan Mostow
Käsikirjoittaja:   John Brancato  Michael Ferris  Robert Venditti 
Perustuu:  Robert Vendittin & Brett Weldelen saman nimisiin sarjakuviin.
Tuottaja:   David Hoberman  Todd Lieberman  Max Handelman  Elizabeth Banks  Jonathan Mostow  Hal Lieberman 
Säveltäjä:  Richard Marvin
Kuvaaja:  Oliver Wood
Leikkaaja:  Kevin Stitt
Pääosat:   Bruce Willis  Radha Mitchell  Rosamund Pike 
Valmistustiedot
Valmistusmaa:   Yhdysvallat
Tuotantoyhtiö:  Touchstone Pictures
Levittäjä:  Fórum Hungary Netflix Disney+
Ensi-ilta:  24. syyskuuta 2009
Kesto:  89 minuuttia
Alkuperäiskieli:  englanti
Budjetti:  80 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Surrogates – sijaisrobotit on vuonna 2009 ensi-iltansa saanut Jonathan Mostow’n ohjaama tieteistoimintaelokuva, joka perustuu vuosina 2005–2006 julkaistuihin samannimisiin sarjakuviin. Elokuvan pääosia esittävät Bruce Willis, Radha Mitchell, Rosamund Pike, Boris Kodjoe, Jack Noseworthy, James Cromwell, Ving Rhames ja Trevor Donovan.
Tarina

Surrogates on dystopia jossa ihmiset eivät enää käy ulkona vaan heillä on sijaisrobotit jotka käyvät heidän puolestaan ulkona ja kuntosaleilla. Kun nuori mies murhataan erään klubin ulkopuolella FBI:n agentit Greer (Bruce Willis) ja Peters (Radha Mitchell) alkavat tutkimaan hänen murhaansa. Hänet on murhattu laitteella joka kuumentaa sijaisrobotin ohjaajan aivot. Uhri on tohtori Lionel Canterin (James Francis Ginty) poika. Carter on keksinyt sijaisrobotit, mutta on myöhemmin pettynyt keksintöönsä. Kun Greer ja Peters edistyvät tutkimuksissa alkaa vaikuttaa siltä että sijaisrobotteja vastustavalla liikkellä saattaisi olla yhteys murhaan.
Rooleissa

| 0 | 1 | 2 |
| --- | --- | --- |
|  Bruce Willis  | … |  Thomas Greer   |
|  Radha Mitchell  | … |  Jennifer Peters   |
|  Rosamund Pike  | … |  Maggie   |
|  Boris Kodjoe  | … |  Stone   |
|  James Francis Ginty  | … |  tohtori Lionel Canter   |
|  James Cromwell  | … |  Canter vanhempana   |
|  Ving Rhames  | … |  profeetta   |
|  Jack Noseworthy  | … |  Miles Strickland   |
|  Devin Ratray  | … |  Bobby   |
|  Michael Cudlitz  | … |  eversti Brendon   |
|  Jeffrey De Serrano  | … |  Armando   |
|  Helena Mattsson  | … |  JJ   |
|  Michael Philip  | … |  poliisi   |
|  Danny F Smith  | … |  uhri   |
Lähde:
Aiheesta muualla

Lahtonen, Jussi: Surrogates – sijaisrobotit Film-O-Holic.com.  19.3.2010. Viitattu 6.5.2021.
Surrogates – sijaisrobotit Episodi.  2.10.2009. Viitattu 6.5.2021.
Surrogates – sijaisrobotit Finnkino. Arkistoitu 7.5.2021. Viitattu 6.5.2021.
Syia

| Syia> Συΐα |
| --- | --- |
 Syian yhden basilikakirkon rauniot.
Sijainti
 Syia
Koordinaatit:  35°15′7″N, 23°48′50″E
Valtio:  Kreikka
Paikkakunta:  Soúgia, Kántanos-Sélino, Chaniá, Kreeta
Historia
Tyyppi:  kaupunki
Kulttuuri:  antiikki varhaiskeskiaika
Alue:  Kreeta
Infobox OKNimi-testi OK: 
Syia (m.kreik. Συΐα, Syïa, lat. Suia) oli antiikin aikainen kaupunki Kreetan saarella Kreikassa. Se sijaitsi lähellä nykyistä Soúgian kylää.
Maantiede

Syian kaupunki sijaitsi Kreetan lounaisosassa saaren etelärannikolla olevan lahden pohjukassa. Siitä sisämaahan linnuntietä noin viiden kilometrin päässä sijaitsi Elyroksen kaupunki, jonka satamana kaupunki toimi. Rannikolla Syiasta vajaa kolme kilometriä länteen sijaitsi Lissoksen kaupunki, joka oli toinen Elyroksen satama, ja yhdeksän kilometriä itään samoin rannikolla Poikilassoksen kaupunki.
Historia

Syian kaupunki oli löytöjen perusteella olemassa hellenistisellä, roomalaisella ja varhaisella bysanttilaisella kaudella. Se mainitaan Elyroksen satamana, mutta muutoin kaupungin historiasta ei tiedetä antiikin lähteistä mitään. Sen mainitsevat vain Stefanos Byzantionlainen ja Stadiasmus Maris Magni. Syian nimi viittaa oletettavasti sikoihin (σῦς, sȳs), ja niiden kasvatus on ilmeisesti ollut merkittävä elinkeino. Kaupungin kansalaisesta käytettiin etnonyymejä Syïatēs (Συϊάτης) ja Syïeus (Συϊεύς). Kaupunki tuhoutui saraseenien hyökkäyksissä 600-luvulla.
Rakennukset ja löydökset

Kaupungin paikalta on löydetty hellenistiselle ja roomalaiselle kaudelle ajoittuvien muurien, akveduktin, vesisäiliöiden ja muiden rakennusten jäänteitä ja hautoja.
Varhaisella kristillisellä kaudella kaupungissa oli useita basilikakirkkoja. Yhden basilikan rauniot ovat nykyisen kylän kirkon paikalla. Sieltä on löydetty muun muassa mosaiikkilattiaa. Toisen basilikan rauniot ovat kylän itäpuolella. Siitä etelään on löydetty kolmannen kirkon mosaiikkilattiaa. Kirkot ajoittuvat 500-luvulle jaa.
The Ziggurat

The Ziggurat
The Ziggurat on pyramidinmuotoinen toimistorakennus West Sacramenton kaupungissa Kalifornian osavaltiossa Yhdysvalloissa. Rakennuksen omistaa California Department of General Services yhtiö eli DGS. Rakennus on kopio zikkuratista, joka on mesopotamialainen porraspyramidi. Rakennus valmistui vuonna 1997. Rakennus on päällystetty Minnesota Gray Buff -kalkkikivellä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Ziggurat
Tee Jii Saarinen

Tee Jii Saarinen on suomalainen pop rock -laulaja, joka on julkaissut kolme albumia.
Diskografia

Maailman ääriin (1990)
Vannomatta paras (1990)
Lähtökuopissa (2013)
Aiheesta muualla

Tee Jii Saarisen esitystuotanto Suomen äänitearkistossa (1901–1999)
Tee Jii Saarinen discogs.com-sivustolla
Maailman ääriin discogs.com-sivustolla
Ruvubu

| Ruvubu |
| --- | --- |

Laskupaikka:  Kagera, Ruanda
Maat:   Burundi  Tansania  Ruanda
Pituus:  480 km

Ruvubu (voidaan kirjoittaa myös Rurubu tai Ruvuvu) on noin 480 km pitkä joki Afrikassa. Joki koostuu useista haaroista ja sen pisin latvajoki on Ruvironza, jota voidaan pitää Niilin kaukaisimpana lähteenä. Ruvubu virtaa pääosin Burundissa ja muodostaa osan matkastaan Burundin ja Tansanian välistä rajaa. Lopulta Ruvubu yhtyy Kagera-jokeen noin 30 km Ruandassa sijaitsevan Kibungon kaupungin kaakkoispuolella.